Známe príslovie hovorí, že kým nie je dohodnuté všetko, nie je dohodnuté nič. Zdá sa, že niektorí naši kolegovia nevedia alebo nechcú vydržať na oficiálne informácie a vypúšťajú do "éteru" nepotvrdené informácie a názory z interných stretnutí. Prosím, nerobte to! Zverejňovaním predčasných a nepotvrdených pozitívnych, ale aj negatívnych informácií škodíte spoločnému cieľu, ktorý máme všetci rovnaký a tým je navýšenie finančných prostriedkov pre policajtov.
Tak ako sme písali už v minulom statuse. Intenzívne rokujeme a to bez veľkých vyhlásení, statusov na facebooku či posielaní správ. Chcete niečo spraviť pre seba a svojich kolegov? Nepodkopávajte naše spoločné úsilie vytváraním falošných ilúzií a radšej podporte podpisovú výzvu OZP v SR, ktorou okrem iného podporíme ministra vnútra pri rokovaniach s ministrom financií.